શું તમે જાણો છો કે ઓનલાઇન ગુજરાતી જ્ઞાનકોશમાં ૨૨,૬૦૦ કરતા પણ વધુ લેખો છે? શું તમે જાણો છો કે આશરે દસેક જેટલા ગુજરાતી સાહિત્યના ઉત્તમ ગજાના સાહિત્યકારોના ૩૦ જેટલા પુસ્તકો તમે ઘરે બેઠા નિરાંતે અને નિ:શુલ્ક વાંચી શકો છો? શું તમે વિકિપીડિયા અને વિકિસ્રોત ગુજરાતીમાં પણ છે તે જાણો છો? જો આમાંના એકાદા પણ પ્રશ્નનો ઉત્તર ‘ના’ હોય તો તે વિષે જાણવા આ વખતની ઓટલાની બેઠકમાં અવશ્ય પધારજો, કેમ કે આ વખતે આપણે ગુજરાતી ભાષામાં જ્ઞાનકોશ અને સાહિત્યકોશ વિશે વિગતે જાણવાનો અને તેને વિષેની પ્રશ્નોત્તરી કરવાનો પ્રયાસ કરીશું.